**Csorvás Város Önkormányzatának**

**Polgármesterétől**

**5920 Csorvás Rákóczi u. 17.**

 **Előterjesztés**

 *Csorvás Város Önkormányzatának Képviselő-testületéhez*

*a területi ellátási kötelezettséggel működő fogorvosi alapellátást nyújtó szolgálatok*

*rendelési idejének módosításáról*

Tisztelt Képviselő-testület!

Az egészségügyi alapellátásról szóló 2015. évi CXXIII. törvény 5. § (1) bekezdése alapján a települési önkormányzat az egészségügyi alapellátás körében gondoskodik:

*a)*a háziorvosi, házi gyermekorvosi ellátásról,

*b)*a fogorvosi alapellátásról,

*c)*az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,

*d)*a védőnői ellátásról, és

*e)*az iskola-egészségügyi ellátásról.

Csorvás Város Önkormányzata és a Fogért Kkt. képviseletében Dr. Hajdu Ilona, valamint Dr. Bárány Magdaléna (a továbbiakban: Egészségügyi Szolgáltatók) 2013. június 4. napján feladat-ellátási szerződést kötöttek a fogorvosi alapellátás ellátására, amely szerződés már egy alkalommal szintén a rendelési idők csökkenése miatt, 2015. május 21. napján módosításra került.

A Nemzeti Egészségbiztosítási Alapkezelő az Egészségügyi Szolgáltatók fogorvosi ellátási körzetéhez tartozó lakosok számának csökkenése miatt az Egészségügyi Szolgáltatók rendelési idejét az eddigi heti 20 óráról 19,5 órára változtatta 2018. június 1. napjától.

Dr. Hajdu Ilona személyes ellátásra kötelezett fogorvos esetében a hétfői rendelési időt érinti, 20:00 óra helyett 19:30 óráig fog tartani a finanszírozott rendelési idő, Dr. Bárány Magdaléna személyes ellátásra kötelezett fogorvos esetében pedig a pénteki finanszírozott rendelési idő csökkent fél órával 14:00 óra helyett 13:30 órakor ér véget.

Az Egészségügyi Szolgáltatóknak a rendelési idejük változása miatt a működési engedélyük módosítását kell kérniük a Békés Megyei Kormányhivatal Népegészségügyi Főosztályától.

Az Önkormányzattal kötött feladat-ellátási szerződés tartalmazza az Egészségügyi Szolgáltatók rendelési idejét. A működési engedély módosítása iránti kérelemhez csatolniuk kell a feladat-ellátási szerződést, amelyben a módosított rendelési idő átvezetésre került.

A fentiek miatt kérem a Tisztelt Képviselő-testületet, hogy az Egészségügyi Szolgáltatók kérésének megfelelően az alábbi határozati javaslatokat fogadja el:

Határozati javaslatok

Csorvás Város Önkormányzatának

 …. /2018. (VI.27.) Képviselő-testületi

határozata

Csorvás Város Önkormányzata és a Fogért Kkt. (székhelye: Csorvás, Bajcsy-Zs. u. 40. sz.) képviseletében Dr. Hajdu Ilona közötti fogorvosi szolgáltatási tevékenység ellátására kötött feladat-ellátási szerződés 7. pontjában meghatározott rendelési idő 2018. június 1. napjától az alábbiak szerint módosul:

Hétfő 15:00-19:30

Kedd 8:00-13:00

Szerda 15:00-20:00

Csütörtök 8:00-13:00

Felelős: a módosított szerződés aláírására Baráth Lajos polgármester

Határidő: értelem szerint

Csorvás Város Önkormányzatának

 …. /2018. (VI.27.) Képviselő-testületi

határozata

Csorvás Város Önkormányzata és Dr. Bárány Magdaléna, vállalkozó fogorvos (székhelye: Csorvás, Kinizsi u. 2. sz.) közötti fogorvosi szolgáltatási tevékenység ellátására kötött feladat-ellátási szerződés 7. pontjában meghatározott rendelési idő 2018. június 1. napjától az alábbiak szerint módosul:

Kedd 14:00-19:00

Szerda 8:00-13:00

Csütörtök 14:00-18:00

Péntek 8:00-13:30

Felelős: a módosított szerződés aláírására Baráth Lajos polgármester

Határidő: értelem szerint

Csorvás, 2018. június 18.

 Baráth Lajos polgármester